text: V: Superlyntog skal stoppe i Trekantområdet
  04 juni 2015 kl. 06.22
  Folketingskandidaten Eva Kjer Hansen (V) går nu til kamp mod den plan, regeringen har lavet for, hvor de nye superlyntog skal stoppe.
  
  De nye superlyntog, der skal køre mellem København og Aalborg skal ikke stoppe i Trekantområdet. Sådan lyder i hvert fald den plan, som regeringen har for de nye hurtige tog.
  Men at overse Trekantområdet er helt hen i vejret, lyder kritikken fra Eva Kjer Hansen (V).
  Hør hende argumentere for et stop i Trekantområdet i klippet herunder (Varighed 51 sek.)
  Ifølge Eva Kjer Hansen (V) er passagergrundlaget det samme i Trekantområdet som i Odense og Aarhus, der begge har et stop på ruten.
  Til gengæld skal toget efter planen stoppe i Randers, der kun har halvt så mange passagerer som på hver af de tre stationer i Trekantområdet.
  